
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αμοιβής των μελών της Επιτροπής Εισή¬ 
γησης για Ανάθεση (Ε.Ε.Α.) της εργολαβίας «ΓΑ¬ 
ΛΑΤΑΣ - ΚΟΛΥΜΠΑΡΙ Β' ΒΑΣΗ Τμήμα ΠΛΑΤΑΝΙ ΑΣ 


ΤΑΥΡΩΝΙΤΗΣ & ΚΟΜΒΟΣ ΓΑΛΑΤΑ» του Βόρειου 
Οδικού Άξονα Κρήτης προϋπολογισμού 
5.000.000.000 δρχ. 1 

Τροποποίηση της απόφασης «Περί καθορισμού του 
τρόπου λειτουργίας του Ευρωπαϊκού Λαχείου 
1999» (Γ Ειδική Έκδοση Λαϊκού Λαχείου)..... 2 

Συμπλήρωση - Τροποποίηση της Τ/1295/20.4.99 Από¬ 
φασης «Διορισμός Προέδρου, Αντιπροέδρου και 
μελών Εθνικού Συμβουλίου Τουρισμού». 3 

Χορήγηση άδειας ίδρυσης και λειτουργίας ιδιωτικού 
Τ.Ε.Ε. στην Κωνσταντίνα Σμαρνάκη. 4 

Χαρακτηρισμός ως ιστορικού διατηρητέου μνημεί¬ 
ου της οικείας «Μαντάνη» στην Κουκουράβα Πη- 
λίου. 5 

Κήρυξη του Ι.Ν. Νικολάου Εισοδίωντης Θεοτόκου στο 
Δραπανιά επαρχίας Κισάμου Νομού Χανίων Κρή¬ 
της ως κτηρίου χρήζοντος ειδικής κρατικής προ¬ 
στασίας. 6 

Σύσταση Δημοτικής Επιχείρησης με την επωνυμία 
«Πολιτιστικός Οργανισμός Δήμου Ηγουμενίτσας 
(Π.Ο.Δ.Η.)» Νομού Θεσπρωτίας. 7 

Τροποποίηση της συστατικής πράξης της Δημοτικής 
Επιχείρησης Ανάπτυξης Παραμυθιάς Νομού Θε¬ 
σπρωτίας. 8 

Ψήφιση Οργανισμού Εσωτερικής Υπηρεσίας της Κοι¬ 
νότητας Πέρδικας Ν. Θεσπρωτίας. 9 

Έγκριση κανονισμού και άδεια σύστασης του αμοιβαί¬ 
ου κεφαλαίου «ΕΥΡΩΠΑΪΚΗ ΠΙΣΤΗ ΑΝΑΠΤΥΣΣΟ¬ 
ΜΕΝΩΝ ΕΠΙΧΕΙΡΗΣΕΩΝ ΜΕΤΟΧΙΚΟ ΕΣΩΤΕΡΙ¬ 
ΚΟΥ». 10 


ΑΠΟΦΑΣΕΙ Σ 

Αριθ. 2/63627/0022 ( 1 ) 

Καθορισμός αμοιβής των μελών της Επιτροπής Εισήγη¬ 
σης για Ανάθεση (Ε.Ε.Α.) της εργολαβίας «ΓΑΛΑΤΑΣ - 
ΚΟΛΥΜΠΑΡΙ Β' ΒΑΣΗ Τμήμα Π ΛΑΤΑΝΙΑΣ ΤΑΥΡΩΝΙ- 
ΤΗΣ & ΚΟΜΒΟΣ ΓΑΛΑΤΑ» του Βόρειου Οδικού Άξονα 
Κρήτης προϋπολογισμού 5.000.000.000 δρχ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α726.7.85). 

2. Του αρ. 910/77 Π.Δ. «Περί Οργανισμού του Υ.Π.Δ.Ε.». 

3. Του Π.Δ. 69/88 για τον Οργανισμό της Κεντρικής Υπη¬ 
ρεσίας της ΓΓΔΕ. 

4. Των τροποποιητικών - συμπληρωματικών του προα- 
ναφερόμενου Π.Δ. 340/90, 293/91, 335/92 και 167/92 κα¬ 
θώς και των σχετικών εγκυκλίων εφαρμογής τους. 

5. Της ΕΔ 1/09/116Φ. Σπ/24.2.88 εγκυκλίου για τον Ορ¬ 
γανισμό της Κεντρικής Υπηρεσίας της ΓΓΔΕ». 

6. Του Ν. 1418/84, «Δημόσια Έργα και ρυθμίσεις συνα¬ 
φών θεμάτων» του Π.Δ. 609/85 «Κατασκευή Δημοσίων 
Έργων» και λοιπών Π.Δ. που εκδόθηκαν σε εκτέλεση του 
Ν. 1418/84. 

7. Του Ν. 1799/88 «Κατάργηση του ειδικού Ταμείου Μη¬ 
χανημάτων Λιμενικών Έργων, ρύθμιση συναφών θεμάτων 
και άλλες διατάξεις» με τον οποίο συμπληρώθηκε και τρο¬ 
ποποιήθηκε ο Ν. 1418/84. 

8. Του Ν. 2229/94 «Τροποποίηση και συμπλήρωση του 
Ν. 1418/84 και άλλες διατάξεις» (ΦΕΚ 138Α731.8.94). 

9. Της λοιπής νομοθεσίας περί εκτελέσεως των Δημο¬ 
σίων Έργων. 

10. Του Π.Δ. 71/93 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες της ΓΓΔΕ». 

11. Του Π.Δ. 23/93 «Προσαρμογή της Ελληνικής Νομο¬ 
θεσίας για τα Δημόσια Έργα προς τις διατάξεις των οδη- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γιών 71/304, 71/305, 89/440, 89/65 (ΦΕΚ 8Α793) της ΕΟΚ 
και ειδικότερα του άρθρου 8 και δ αυτού. 

12. Της Δ16α/04/773/29.11.90 κοινής Απόφασης του 
Υπουργού Προεδρίας και του αναπλ. Υπουργού ΠΕΧΩΔΕ 
«Περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

13. Της ΣΑΕ 071/2 υποτομέας οδών και γεφυρών. 

14. Του Ν. 2338/95 «Κύρωσητης σύμβασης κατασκευής 
του αεροδρομίου των Σπάτων με τον οποίο συμπληρώθη¬ 
κε ο Ν. 2229/94 και σ’ ότι αφορά τις αμοιβές Επιτροπών. 

15. Του αρ. 40 του Ν.849/78, όπως συμπληρώθηκε μετο 
αρ. 8 του Ν. 2129/93. 

Και αφού λάβαμε ειδικότερα υπόψη: 

1. Την με αρ.ΔΙ β/380/6/23.12.1997 Απόφαση ΥΠΕΧΩΔΕ 
με την οποία εγκρίθηκε πίστωση «5.000.000.000» δρχ. σε 
βάρος του ενάριθμου 9471504 ΔΕ της ΣΑΕ 071/2, εγκρί- 
θηκαν τα τεύχη Δημοπράτησης για την εκτέλεση των ερ¬ 
γασιών της εργολαβίας του θέματος και ορίστηκε η Δ/νση 
Δημοσίων Έργων της Περιφέρειας ΚΡΗΤΗΣ ως Προίστα- 
μένη Αρχή για την εκτέλεση της υπόψη εργολαβίας. 

2. Την Σ.Α.Ε. 071/2 στην οποία περιλαμβάνεται και το 
παραπάνω ενάριθμο με κωδικό 9471504 και προϋπολογι¬ 
σμό 25,0 δις δρχ. 

3. Το γεγονός ότι το έργο με την Δ1 α/0/14/74/30.12.97 
Απόφαση ΥΠΕΧΩΔΕ χαρακτηρίστηκε ως έργο Οδοποιίας 
Εθνικού Επιπέδου. 

4. Την με αρ.ΔΙβ/0/7/148/3.10.95 απόφαση ΥΠΕΧΩΔΕ 
με την οποία το έργο του θέματος χαρακτηρίστηκε ως 
σημαντικό και ειδικό. 

5. Την με αρ. πρωτ. οικ. 246/11.2.98 απόφαση της 
Δ/νσης Δημοσίων Έργων της Περιφέρειας ΚΡΗΤΗΣ με 
την οποία συγκροτήθηκε η Επιτροπή Εισήγησης για ανά¬ 
θεση της υπόψη εργολαβίας. 

6. Την με αρ. Πρωτ. 480/19.3.98 απόφαση της ίδιας ως 
άνω Υπηρεσίας με την οποία εγκρίθηκαντο πρακτικό της 
Δημοπρασίας και αναδείχθηκε ο Ανάδοχος για την εκτέ¬ 
λεση της εργολαβίας του θέματος. 

7. Το με αρ. πρωτ. Δ Ια/145/2/29.6.1998 έγγραφο του 
Υπουργού ΠΕΧΩΔΕ μετο οποίο αποδέχεται την 377/1998 
Γνωμοδότηση της Ολομέλειας του Νομικού Συμβουλίου 
του Κράτους σύμφωνα με το σκεπτικό της οποίας τα μέ¬ 
λη Επιτροπών δικαιούνται αμοιβής, το ύψος της οποίας 
καθορίζεται με απόφασή του σε κάθε περίπτωση το οικείο 
χρηματικό ποσό βαρύνει τον προϋπολογισμό των Δημο¬ 
σίων Επενδύσεων για την εφαρμογή του οποίου αρμό¬ 
διος είναι ο Υπουργός Π Ε.Χ.Ω.Δ.Ε και όχι τον τακτικό προ¬ 
ϋπολογισμό. 

8. Την αριθμ. 1107147/1239/0006Α74.10.96 απόφαση 
για ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών. 

Και επειδή: 

Α) Η υπόψη Επιτροπή σύμφωνα με την προαναφερθεί- 
σα απόφαση συγκρότησής της αποτελούνταν από τα 
ακόλουθα τακτικά μέλη. 

1) Ιωάννη Μιμίδη Πολ.Μηχ/κό στηνΔ.Ε.Κ.Ε. Περιφέρει¬ 
ας Κρήτης ως Πρόεδρο. 

2) Γεώργιο Λασηθιωτάκη Τοπ. Μηχ/κό στην Δ.Δ.Ε. Πε¬ 
ριφέρειας Κρήτης. 

3) Γεώργιο Παπαδάκη Τοπ. Μηχ/κό στην Δ.Ε.Κ.Ε. Περι¬ 
φέρειας Κρήτης. 

4) Ηρακλή Καγιαμπάκη Πολ.Μηχ/κό στην Δ.Δ.Ε. Περι¬ 
φέρειας Κρήτης με αναπληρωματικά μέλη τους: 


α) Θεόδωρο Κατσούλη Τοπ. Μηχ/κό στην Δ.Ε.Κ.Ε. Πε¬ 
ριφέρειας Κρήτης. 

β) Ευαγγελία Πετρουγάκη Τοπ. Μηχ/κό στην Δ.Δ.Ε. Πε¬ 
ριφέρειας Κρήτης. 

γ) Μαρίνα Τσαγκαράκη Τοπ. Μηχ/κό στην Δ.Ε.Κ.Ε. Πε¬ 
ριφέρειας Κρήτης. 

δ) Θάλεια Σπυριδάκη Τοπ. Μηχ/κό στην Δ.Δ.Ε. Περιφέ¬ 
ρειας Κρήτης. 

5) Γ εώργιο Βολικό Δήμαρχο Μοιρών εκπρόσωπο Ο.Τ. Α. 
με αναπληρωτή τον Σταύρο Αρναουτάκη - Δήμαρχο Αρ- 
χανών. 

6) Βασίλειο Γεργιαννάκη - Μηχανολόγο Μηχανικό ως εκ¬ 
πρόσωπο Τ.Ε.Ε. με αναπληρωτή τον Αναστάσιο Αγγελή. 

7) Κων/νο Μπριλλάκη Πολ. Μηχ/κό ως εκπρόσωπο Ερ¬ 
γοληπτικών Οργανώσεων με αναπληρωτή τον Ζαχαρία 
Αθουσάκη Μηχ/γό Μηχ/κό. 

8) Γραμματέας της Επιτροπής ορίστηκε ο Νικόλαος Πα- 
ρασύρης Διοικητικός υπάλληλος στην Δ.Ε.Κ.Ε. Περιφέ¬ 
ρειας ΚΡΗΤΗΣ με αναπληρωτή τον Κων/νο Δασκαλάκη Δι¬ 
οικητικό Υπάλληλο επίσης στην Δ.Ε.Κ.Ε. Περιφέρεια 
ΚΡΗΤΗΣ. 

9) Όπως προκύπτει από τα σχετικά πρακτικά της Επι¬ 
τροπής Εισήγησης για ανάθεση ως και την από 
20.11.1998 Αναφορά του Προέδρου αυτής τα παρακάτω 
μέλη της Επιτροπής. 

1) Ιωάννης Μιμίδης Πολ. Μηχ/κός στην Δ.Ε.Κ.Ε. Περι¬ 
φέρειας Κρήτης ως Πρόεδρος. 

2) Γεώργιος Παπαδάκης Τοπ. μηχ/κός στηνΔ.Ε.Κ.Ε. Πε¬ 
ριφέρειας Κρήτης ως μέλος. 

3) Γεώργιος Λασηθιωτάκης Τοπ. Μηχ/κός στην Δ.Δ.Ε. 
Περιφέρειας Κρήτης ως μέλος. 

4) Ηρακλής ΚαγιαμπάκηςΤοπ. Μηχ/κόςστην Δ.Δ.Ε. Πε¬ 
ριφέρειας Κρήτης ως μέλος. 

5) Γεώργιος Βολικός Δήμαρχος Μοιρών, εκπρόσωπος 
ΟΤΑ, ως μέλος. 

6) Αναστάσιος Αγγελής Πολ. Μηχ/κός, εκπρόσωπος 
Τ.Ε.Ε. ως μέλος. 

7) Κων/νος Μπριλάκης Πολ. Μηχ/κός εκπρόσωπος ερ¬ 
γοληπτικών οργανώσεων και 

8) Νικόλαος Παρασύρης - Διοικητικός υπάλληλος, 
γραμματέας της επιτροπής απασχολήθηκαν με το αντι¬ 
κείμενο της εισήγησης για την ανάθεση της υπόψη εργο¬ 
λαβίας από 2.3.1998 που ανοίχτηκαν οι οικονομικές προ¬ 
σφορές μέχρι 17.3.1998 οπότε και υποβλήθηκε το πρα¬ 
κτικό της εισήγησής τους. 

Γ. Η επιτροπή προκειμένου να προωθήσει το έργο της 
εργάσθηκε και εκτός του κανονικού ωραρίου της Υπηρε¬ 
σίας με συνεχείς και πολύωρες συνεδριάσεις λόγω του 
πλήθους των προσφορών και των προβλημάτων που χρει¬ 
άστηκε να επιλυθούν. 

Δ. Σύμφωνα με το άρθ. 5 του Ν. 2229/94 όπως τροπο¬ 
ποιήθηκε με τον Ν. 2338/95 και ισχύει, είναι δυνατή η χο¬ 
ρήγηση αμοιβής για τα μέλη της Επιτροπής με απόφαση 
του Υπουργού ΠΕΧΩΔΕ και εφόσον το έργο έχει χαρα¬ 
κτηριστεί ως σημαντικό και ειδικό. 

Ε. Η πίστωση για την αμοιβή των μελών της Επιτροπής 
θα βαρύνει το ενάριθμο έργο 9471504 ΔΕ της ΣΑΕ 071 / 2, 
αποφασίζουμε: 

1. Καθορίζουμε αμοιβή για τα μέλη της Επιτροπής Ει¬ 
σήγησης Ανάθεσης της Εργολαβίας του θέματος ως ακο¬ 
λούθως: 

α) Για τον Πρόεδρο και για κάθε ένα από τα μέλη το πο¬ 
σό των 75.000 δρχ. 

β) Για τον γραμματέα της Επιτροπής το ποσόν των 
«30.000» δρχ. 

2. Εγκρίνουμε την διάθεση πίστωσης ποσού ύψους 
«555.000» δρχ. σε βάρος του ενάριθμου 9471504 ΔΕ της 
ΣΑΕ 071/2 για την πληρωμή της ως άνω αμοιβής των με¬ 
λών της Επιτροπής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Σεπτεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚ/ΚΩΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ ΕΡΓΩΝ 

ΝΙΚ.ΧΡΙΣΤΟΔΟΥΛΑΚΗΣ ΚΩΣΤΑΣ ΛΑΛΙΩΤΗΣ 

-Φ- 

Αριθ. 9203 (2) 

Τροποποίηση της απόφασης «Περί καθορισμού του τρό¬ 
που λειτουργίας του Ευρωπαϊκού Λαχείου 1999» (Γ Ει¬ 
δική Έκδοση Λαϊκού Λαχείου). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του Α.Ν. 339/1936 «Περί 
Κρατικών Λαχείων». 

2. Τις διατάξεις του άρθρου 2 Α. Ν. 2038/1939 «Περί τρο- 
ποποιήσεως των διατάξεων περί Κρατικών Λαχείων». 

3. Τις διατάξεις του άρθρου ΙΟπαρ. 3 του Ν. 2515/1997 
«Άσκηση επαγγέλματος Λογιστή Φοροτεχνικού, λειτουρ¬ 
γία ΣΟΕ και άλλες διατάξεις». 

4. Τις διατάξεις του άρθρου 93 του Π.Δ. 284/1988 «Ορ¬ 
γανισμός του Υπουργείου Οικονομικών» (ΦΕΚ128 και 165 
Α'). 

5. Την απόφασή μας6808/17.6.1999 (ΦΕΚ 1319Β71999) 
«Περί καθορισμού του τρόπου λειτουργίας του Ευρωπαϊ¬ 
κού Λαχείου 1999 (Γ Ειδική Έκδοση Λαϊκού Λαχείου). 

6. Τη γνώμη της Επιτροπής Διοίκησης Κρατικών Λαχεί¬ 
ων, όπως διατυπώθηκε στη συνεδρίαση της 21 ης Σεπτεμ¬ 
βρίου 1999. 

7. Την απόφαση του Υφυπουργού Οικονομικών 

1002298/33/Α 0006/8.1.97 (ΦΕΚ 19/τ. Β717.1.1997) «Με¬ 
ταβίβαση της εξουσίας.ιδίου Υπουργείου». 

8. Το γεγονός ότι δεν δήμιουργείται δαπάνη για τον κρα¬ 
τικό προϋπολογισμό, αποφασίζουμε: 

Την τροποποίηση της 6808/17.6.1999 (ΦΕΚ 1319 
Β71999) «Περί καθορισμού του τρόπου λειτουργίας του 
Ευρωπαϊκού Λαχείου (Γ Ειδική Έκδοση Λαϊκού Λαχείου) 
απόφασής μας ως εξής: 

Στο άρθρο 12 εδάφιο 3 και άρθρο 13 παράγραφος 3 
εδάφιο 5: Απαλείφεται η διάταξη που αφορά την επανά¬ 
ληψη της κλήρωσης σε περίπτωση που κάποιο από τα Ει¬ 
δικά Κέρδη του Ευρωπαϊκού Λαχείου (χρηματικά κέρδη 
Οικίας - αυτοκινήτων) κληρωθεί σε αδιάθετο γραμμάτιο 
του λαχείου. 

Στο άρθρο 13 παράγραφος 2 εδάφιο 3 (Κλήρωση αδιά¬ 
θετου ποσού κερδών): Απαλείφεται η διάταξη που αφορά 
την επανάληψη της κλήρωσης σε περίπτωση που το αδιά¬ 
θετο ποσό κερδών κληρωθεί σε αδιάθετο γραμμάτιο του 
λαχείου. 

Στο άρθρο 18 τροποποιείται και συμπληρώνεται η πα¬ 
ράγραφος 4 ως εξής: 


Επιτρέπεται η επιστροφή των αδιαθέτων γραμματίων 
του λαχείου. Επιστροφή δικαούνται να κάνουν μόνον οι 
πράκτορες Κρατικών Λαχείων που θα παραλάβουν γραμ¬ 
μάτια του λαχείου από τη ΔΚΛ. Η επιστροφή θα πρέπει να 
γίνει το αργότερο μέχρι το Σάββατο 16 Οκτωβρίου και 
ώρα που θα ορίσει με απόφασή της η ΕΔΚΛ. 

Τα επιστραφέντα γραμμάτια θα πρέπει να καταχωρη- 
θούν υποχρεωτικά σε αναλυτικές καταστάσεις κατά σει¬ 
ρά και αύξοντα αριθμό. Οι καταστάσεις θα φέρουν τη 
σφραγίδα και την υπογραφή των πρακτόρων και θα υπο¬ 
βληθούν σε δύο αντίγραφα, εκ των οποίων, το ένα θα κα¬ 
τατεθεί στην ΔΚΛ και το άλλο θα περιέχεται μέσα στο δέ¬ 
μα των επιστραφέντων γραμματίων. 

Σε περίπτωση που κατά τον έλεγχο των επιστραφέντων 
γραμματίων προκύψουν διαφορές τότε θα χρεωθεί ο 
αντίστοιχος δοσοληπτικός λογαριασμός των πρακτόρων. 

Το πρωτόκολλο αδιαθέτων γραμματίων του Ευρωπαϊ¬ 
κού Λαχείου θα περιλαμβάνει α) αριθμητικάτις αδιάθετες 
ατόφιες σειρές του λαχείου, β) αναλυτικά τους αριθμούς 
που έχουν μείνει αδιάθετοι στη ΔΚΛ από τις σειρές που 
κυκλοφόρησαν και γ) ποσοτικά τα επιστραφέντα γραμ¬ 
μάτια του λαχείου. Το πρωτόκολλο επιστραφέντων γραμ¬ 
ματίων θα συνταχθεί εντός μηνός από την ημερομηνία 
της κλήρωσης, μετά από σχετικό έλεγχο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1999 

Με εντολή Υπουργού 
Ο Γενικός Γραμματέας 
ΧΑΡΗΣ ΑΛΑΜΑΝΟΣ 

-φ- 

Αριθ. Τ/3470 (3) 

Συμπλήρωση - Τροποποίηση της Τ/1295/20.4.99 Απόφα¬ 
σης «Διορισμός Προέδρου, Αντιπροέδρου και μελών 
Εθνικού Συμβουλίου Τουρισμού». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 24 και 25 του ΚΕΦ. Γτου Ν. 
2636/1998 (ΦΕΚ 198/Α798) «Σύσταση εταιριών για την ορ¬ 
γάνωση καλλιτεχνικών εκδηλώσεων και για την διαχείρι¬ 
ση της περιουσίας του Ε.Ο.Τ., σύσταση Εθνικού Συμβου¬ 
λίου Τουρισμού και τροποποιήσεις της νομοθεσίας για 
τον τουρισμό». 

2. Το Π.Δ. 27/96 (ΦΕΚ 19/Α796) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

3. Το Π.Δ. 33/99 (ΦΕΚ36/Α799) «Διορισμός Υπουργών, 
Αναπληρωτή Υπουργού και Υφυπουργών». 

4. Την υπ’ αριθ. Τ/1295/20.4.99 Απόφαση Υπουργού 
Ανάπτυξης «Διορισμός Προέδρου, Αντιπροέδρου και με¬ 
λών του Εθνικού Συμβουλίου Τουρισμού», όπως αυτή συ¬ 
μπληρώθηκε με τις υπ’ αριθ. Τ/1539/26.4.99 και Τ/1985/ 
24.5.99 Αποφάσεις Υπουργού Ανάπτυξης. 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπολογισμού του 
Υπουργείου Ανάπτυξης, αποφασίζουμε: 

Συμπληρώνουμε την Τ/1295/20.4.99 Απόφαση του 
Υπουργού Ανάπτυξης και διορίζουμε, με τριετή θητεία, 
ως μέλος του Εθνικού Συμβουλίου Τουρισμού, την Γκαρ- 
γκάσουλα Νίκη, Πρόεδρο του Συνδέσμου Ελλήνων 

Επαγγελματιών Οργανωτών Συνεδρίων (ΣΕΠΟΣ), με ανα¬ 
πληρωτή τον νόμιμο αναπληρωτή της. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. Φ. 1/82/Δ5/8858 ( 4 ) 

Χορήγηση άδειας ίδρυσης και λειτουργίας ιδιωτικού 
Τ.Ε.Ε. στην Κωνσταντίνα Σμαρνάκη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 
(ΦΕΚ 206/Α), του Β.Δ. 685/72 (ΦΕΚ 196/Α) και του Π.Δ. 
813/77 (ΦΕΚ259/Α). 

2. Τις αριθμ. 13/10.5.1999 και 21/1.9.1999 πράξεις του 
ΠΥΣΔΕ Ηλείας. 

3. Την αριθμ. ΣΤ5/33/96 (ΦΕΚ 937/Β/96) κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με θέμα: «αρμοδιότητες Υφυπουργού 
ΥΠΕΠΘ», αποφασίζουμε: 

Χορηγούμε στην Κωνσταντίνα Σμαρνάκη του Παναγιώ¬ 
τη άδειας ίδρυσης και λειτουργίας ιδιωτικού Τεχνικού 
Επαγγελματικού Εκπαιδευτηρίου (Τ.Ε.Ε.) που θα λει¬ 
τουργήσει στον Πύργο Ηλείας από το σχολικό έτος 1999 
- 2000 με τομείς και ειδικότητες ως εξής: 

ΗΜΕΡΗΣΙΟ Τ.Ε.Ε. 

Ι.-ΤΟΜΕΑΣ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ, με ειδικότητα: 

-Υπαλλήλων οικονομικών υπηρεσιών. 

II. -ΤΟΜΕΑΣ ΜΗΧΑΝΟΛΟΓΙΚΟΣ, με ειδικότητα: 

- Ψυκτικών εγκαταστάσεων και κλιματισμού. 

III. -ΤΟΜΕΑΣ ΑΙΣΘΗΤΙΚΗΣ - ΚΟΜΜΩΤΙΚΗΣ με ειδικότη¬ 
τα: 

- Αισθητικής τέχνης. 

Το προαναφερόμενο Τ.Ε.Ε. θα στεγάζεται στα παρακά¬ 
τω διδακτήρια: 

α) Ερμού 15, β) Κολοκοτρώνη και Επαρχείου, γ) Ρήγα 
Φεραίου (Πάροδος). Το Τ.Ε.Ε. δεν μπορεί να λειτουργή¬ 
σει αν προηγουμένως δεν προσδιορισθεί ο αριθμός μα¬ 
θητών για κάθε διδακτήριο από της Διεύθυνση Δ.Ε. Ηλεί¬ 
ας. 

Η παρούσα απόφαση αποτελεί προσθήκη στην άδεια 
Τ.Ε.Ε. που έχει χορηγηθεί με τις αριθμ. 9762/26.11.1998 
και 9627/24.11.1998 της Διεύθυνσης Δ. Ε. Ηλείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 1999 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 
-Φ- 

Αριθ. ΥΠΠΟ/ΔΙΛΑΠ/Γ/2408/42880 (5) 

Χαρακτηρισμός ως ιστορικού διατηρητέου μνημείου της 
οικίας «Μαντάνη» στην Κουκουράβα Πηλίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α)Του Ν. 1558/85 «περί Κυβέρνησης και 


Κυβερνητικών Οργάνων που δημοσιεύθηκε στο ΦΕΚ 
137/Α/26.7.85». 

β) Του άρθρου 52 του Ν. 5351/32 «περί Αρχαιοτήτων» 
όπως αντικαταστάθηκε με το άρθρο14 καιΐ7 του Ν,Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830» 

δ) Του Ν. 2039 «περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92). 

ε) Του Ν. Δ. 941/77 «περί Οργανισμού του ΥΠΠΕ». 
ζ) Το Π.Δ.161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/τ.Β/5.12.97) με την οποία τροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/τ.Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Διευθυντές και Προϊσταμέ¬ 
νους των Δ/νσεων, Τ μημάτων και Γ ραφείων της Κεντρικής 
Υπηρεσίας του ΥΠΠΟ. 

3. Την εισήγηση της 5ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 15/27.5.99, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν 1469/50, την οικία «Μαντάνη» στην Κουκου¬ 
ράβα Πηλίου διότι αποτελεί αξιόλογο και αντιπροσωπευ¬ 
τικό δείγμα λαϊκής αρχιτεκτονικής του 19ου αιώνα, που 
διατηρεί ανέπαφα όλα τα δομικά και διακοσμητικά του 
στοιχεία τα οποία είναι απαραίτητα για τη μελέτη της εξέ¬ 
λιξης της ιστορίας της Αρχιτεκτονικής του Πηλίου. 

Επίσης το παραπάνω κτίριο βρίσκεται σε περιοχή ση¬ 
μαντικού αρχιτεκτονικού ενδιαφέροντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-Φ- 

Αριθ. ΥΠ ΠΟ/ΑΡΧ/Β1 /Φ38/ΚΗ Ρ/39086/1378 (6) 

Κήρυξη του Ι.Ν. Αγ. Νικολάου Εισοδίων της Θεοτόκου 
στο Δραπανιά επαρχίας Κισάμου Νομού Χανίων Κρή¬ 
της, ως κτηρίου χρήζοντος ειδικής κρατικής προστα¬ 
σίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γ. Γραμματέα, Ειδ. Γραμ¬ 
ματέα, Προϊστάμενους Δ/νσεων, Τμημάτων και Γ ραφείων 
του ΥΠΠΟ. 

2) Τις διατάξεις του Κ. Ν. 5351/32 «Περί Αρχαιοτήτων». 

3) Το Ν. 1469/50. 

4) Τη γνωμοδότηση του Τοπικού Συμβουλίου Μνημείων 

Δυτικής Κρήτης όπως αυτή διατυπώθηκε με την αριθμ. 
6/20.7.1999 Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Νικολάου Εισο- 
δίων της Θεοτόκου που βρίσκεται στο Δραπανιά της 
επαρχίας Κισάμου νομού Χανίων Κρήτης ως κτήριο που 
έχει ανάγκη ειδικής κρατικής προστασίας. 

Πρόκειται για δίκλιτο ναό, τα κλίτη του οποίου στεγάζο¬ 
νται με δύο ημικυκλικούς θόλους. Αποτελεί χαρακτηρι¬ 
στικό δείγμα της ναοδομίας νεοκλασικής αρχιτεκτονικής 
του β' μισού του 19ου αι., με στοιχεία από την παράδοση 
της όψιμης Βενετοκρατίας στην Κρήτη και με ενδιαφέρο¬ 
ντα εσωτερικό διάκοσμο. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Σεπτεμβρίου 1999 

Με εντολή Υπουργού 

Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 

- 4 - 

Αριθ. 4953 ^ 7 ) 

Σύσταση Δημοτικής Επιχείρησης με την επωνυμία «Πολι¬ 
τιστικός Οργανισμός Δήμου Ηγουμενίτσας 
(Π.Ο.Δ.Η.)», Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 και επόμενα του 
Π.Δ/τος 410/95 (ΔΚΚ). 

2, Την απόφαση του Δημοτικού Συμβουλίου Ηγουμενί¬ 
τσας αριθμ. 223/1999, περί συστάσεως Δημοτικής Επι¬ 
χείρησης Π.Ο.Δ.Η., ως και την προβλεπόμενη από τις 
ανωτέρω διατάξεις πλήρη οικονομοτεχνική μελέτη, απο¬ 
φασίζουμε: 

1. Συνιστάται στο Δήμο Ηγουμενίτσας του Νομού Θε¬ 
σπρωτίας επιχείρηση με την επωνυμία «Πολιτιστικός Ορ¬ 
γανισμός Δήμου Ηγουμενίτσας (Π.ΟΔ.Η.)», ως ίδιο Νομι¬ 
κό Πρόσωπο Ιδιωτικού Δικαίου που θα διέπεται από τις 
διατάξεις των άρθρων 277 και επόμενα του Δ.Κ.Κ. (Π.Δ. 
410/95). 

2. Σκοπός της επιχείρησης είναι: 

α. Η δημιουργία της αναγκαίας πολιτιστικής υποδομής. 

β. Η διαφύλαξη και διάδοση της λαϊκής και δημοτικής 
παράδοσης. 

γ. Η υποστήριξη και διάδοση της σύγχρονης πνευματι¬ 
κής και καλλιτεχνικής δημιουργίας. 

δ. Η εξασφάλιση των προϋποθέσεων για την ολόπλευ¬ 
ρη ανάπτυξη των δημιουργικών ικανοτήτων στις τέχνες 
σε συνεργασία με όλους τους πολιτιστικούς φορείς και τα 
ερασιτεχνικά συγκροτήματα. 

ε. Η ενθάρρυνση και προβολή της ερασιτεχνικής δημι¬ 
ουργίας. 

στ. Η παροχή εκπαιδευτικών, πολιτιστικών, επιμορφωτι¬ 
κών και ψυχαγωγικών υπηρεσιών μέσα από ένα ολοκλη¬ 
ρωμένο πρόγραμμα πολιτιστικής ανάπτυξης της πόλης 
της Ηγουμενίτσας και ολόκληρου του νέου δήμου. 

ζ. Η εξασφάλιση των προϋποθέσεων για την ολόπλευρη 
ανάπτυξη των δημιουργικών ικανοτήτων στις τέχνες και 
τα γράμματα με τη συνεργασία των πολιτιστικών φορέων, 


ερασιτεχνικών ομάδων και ανθρώπων της τέχνης και των 
γραμμάτων. 

Δεν περιλαμβάνεται στις δραστηριότητες του Π.Ο.Δ.Η. 
η εκμάθηση θεατρικής παιδείας. 

3. Διοίκηση. 

Η επιχείρηση διοικείται από 7μελές Δ.Σ., στο οποίο 
οποίο προεδρεύει ο Δήμαρχος ή ο εκάστοτε αρμόδιος 
Αντιδήμαρχος ή δημοτικός σύμβουλος. Όλα τα μέλη του 
ορίζονται με απόφαση του Δημ. Συμβουλίου με τρία ανα¬ 
πληρωματικά και από αυτά: Τέσσερα (4) πρέπει να είναι 
αιρετοί Δ.Σ. ανά δύο από συμπολίτευση και αντιπολίτευ¬ 
ση, δύο (2) εκπρόσωποι των φορέων Πολιτισμού του Δή¬ 
μου και ένας (1) δημότης, επίσημα αναγνωρισμένο μέλος 
Καλλιτεχνικού ή Πολιτιστικού Οργανισμού Πανελλήνιας 
εμβέλειας ή δημότης με σχετική εμπειρία και ενασχόληση 
με τον πολιτισμό και την παράδοση του τόπου. Η επιλογή 
αυτών γίνεται μετά από Κανονισμό Λειτουργίας που θα 
ψηφισθεί και θα ρυθμίζει τις επί μέρους λεπτομέρειες συ¬ 
γκρότησης, λειτουργίας του Δ.Σ., διοικητικής υποστήρι¬ 
ξης, συνεδριάσεις Δ.Σ., αποφάσεις, διαχείριση κ.λπ. 

Των υπηρεσιών προΐσταται και των προγραμμάτων επι¬ 
μελείται Δ/νχής που ορίζεται από το Δ.Σ. μετά από προκή¬ 
ρυξη που καθορίζει και τα προσόντα κ.λπ. 

Μέχρι του ορισμού του προΐσταται ο Πρόεδρος. 

4. Διάρκεια: 

Αόριστος χρόνος. 

5. Έδρα: 

Η πόλη της Ηγουμενίτσας. Γραφεία οι διαθέσιμοι χώροι 
για το σκοπό αυτό εντός του Δημοτικού Μεγάρου. 

6. Τα περιουσιακά στοιχεία και οι πόροι του είναι: 

1 .α. Οι πόροι από τις εκδηλώσεις των τμημάτων του. 

β. Οι τακτικές και έκτακτες επιχορηγήσεις του Δήμου. 

γ. Οι επιχορηγήσεις του Υπουργείου Πολιτισμού. 

δ. Οι δωρεές και επιχορηγήσεις τρίτων. 

ε. Τα έσοδα από δικαιώματα εγγραφής μαθητών, δίδα¬ 
κτρα κ.λπ. 

στ. Τα έσοδα από την εκμετάλλευση δραστηριοτήτων 
του και προγραμμάτων του. 

ζ. Τα δάνεια. 

η. Κληρονομιές - δωρεές. 

θ. Μέρος του ειδικού πολιτιστικού τέλους του Δήμου, 
όπως κάθε φορά κατανέμεται με απόφαση του Δ.Σ. 

ι. Το ειδικό πρόσθετο τέλος 10% δημοσίων θεαμάτων 
του άρθρου 9 παρ. 1 του Ν. 1080/80. 

2. Ο Π.Ο.Δ.Η. έχει την χρήση και εκμετάλλευση όλων 
των χώρων αρμοδιότητάς του. Στο μέλλον και την κυριό¬ 
τητα των ακινήτων που με νόμιμο τρόπο θα αποκτήσει. 

7. Ο Δήμος διαθέτει στην επιχείρηση ως αρχικό κεφά¬ 
λαιο το ποσό των 10.000.000 δρχ. 

8. Στην αρμοδιότητα του Π.Ο.Δ.Η. περιέρχονται από της 
επίσημης σύστασής του τα ακόλουθα τμήματα Ν.Π. του 
Δήμου. Πέραντούτων ο Π.Ο.Δ.Η. μπορεί να λειτουργήσει 
και όποια άλλα κρίνει για την ευόδωση των σκοπών του. 

Σχολή χορού - Δημοτική χορωδία Παραδοσιακής μου¬ 
σικής - Καρναβάλι Ηγουμενίτσας - Ωδείο - Θεατρική σκη¬ 
νή - Στέκια νεολαίας. 

9. Στους στόχους του Π.Ο.Δ.Υ. είναι η έκδοση εντύπων 
κ.λπ. με σκοπό την πλήρη και αντικειμενική πληροφόρηση 
των δημοτών καθώς και την ανάπτυξη νέων τεχνολογιών 
και τη διάδοση του Πολιτισμού και των πολιτιστικών 
αξιών. 

10. Το Διοικητικό Συμβούλιο του Π.Ο.Δ.Η. θα συντάξει 
και θα καταθέσει στο Δημοτικό Συμβούλιο για έγκριση επί 

μέρους κανονισμούς λειτουργίας για την Διοίκηση κάθε 
τμήματος που θα λειτουργεί υπό την εποπτεία του, κανο¬ 
νισμό διαχείρισης και προμηθειών, καθώς και κανονισμό 
προσωπικού. 

Μέχρι της εγκρίσεως από το Δημοτικό Συμβούλιο οι κα¬ 
νονισμοί αυτοί μπορούν να ισχύουν για τα άμεσα θέματα 
λειτουργίας του Π.Ο.Δ.Η. 

11. Η επιχείρηση διαλύεται: 

α. Με αιτιολογημένη απόφαση του Δημοτικού Συμβουλί¬ 
ου, λαμβανόμενη μετηνπλειοψηφίατων3/4 των μελών του. 

β. Σε περίπτωση πτώχευσης. 

Την διάλυση ακολουθεί η εκκαθάριση. Εκτός από την 
περίπτωση της πτώχευσης, η εκκαθάριση γίνεται από εκ- 
καθαριστές που ορίζονται από το Δημοτικό Συμβούλιο. 

Μετά την εκκαθάριση δικαιωμάτων και υποχρεώσεων, 
το τυχόν εναπομένων πόσης φύσεως περιουσιακό υπό¬ 
λοιπο περιέρχεται στον Δήμο. 

12. Η συγκρότηση, η λειτουργία, οι αρμοδιότητες των 
οργάνων διοίκησης, η οργάνωση, η λειτουργία, διαχείρι¬ 
ση και εποπτεία της επιχείρησης διέπονται από τις σχετι¬ 
κές διατάξεις για τις δημοτικές επιχειρήσεις του ΚΔΚ και 
την αριθ. 25027/9.4.84 απόφαση του Υπουργού Εσωτερι¬ 
κών, που δημοσιεύτηκε στο ΦΕΚ 244/10.4.1984 τ. Β'. 

13. Από τις διατάξεις της απόφασης αυτής προκαλείται 
δαπάνη ύψους 10.000.000 δρχ. για την οποία έχει εγγρά¬ 
φει πίστωση στον οικείο κωδικό του προϋπολογισμού του 
Δήμου οικονομικού έτους 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηγουμενίτσα, 20 Σεπτεμβρίου 1999 

Με εντολή Γεν. Γραμ. Περιφέρειας 
Η Προϊσταμένη Δ/νσης Τοπικής Αυτ/σης & 
Διοίκησης κ.α.α. 

ΑΛΕΞΑΝΔΡΑ ΚΟΣΙΩΡΗ 

-Φ- 

Αριθ. 4826 (8) 

Τροποποίηση της συστατικής πράξης της Δημοτικής Επι¬ 
χείρησης Ανάπτυξης Παραμυθιάς, Νομού Θεσπρω¬ 
τίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Π.Δ/τος 410/95 
(Δ.Κ.Κ.). 

2. Την αριθ. 718/29.1.1997 απόφασή μας, περί συστά- 
σεως Δημοτικής Επιχείρησης Ανάπτυξης Παραμυθιάς 
Νομού Θεσπρωτίας (Φ.Ε.Κ. 149/4.3.1997, τεύχος Β'). 

3. Την αριθ. 212/1999 απόφαση Δημοτικού Συμβουλίου 
Παραμυθιάς, περίτροποποιήσεωςτης συστατικής πράξης 
της Δημοτικής Επιχείρησης Ανάπτυξης Παραμυθιάς, που 
αφορά την διεύρυνση του σκοπού της, αποφασίζουμε: 

Τροποποιούμε την αριθ. 718/29.1.1997 απόφασή μας, 
περί συστάσεως Δημοτικής Επιχείρησης με την Επωνυ¬ 
μία «Δημοτική Επιχείρηση Ανάπτυξης Παραμυθιάς» που 
δημοσιεύτηκε στο αριθμ. 149/4.3.1997 Φ.Ε.Κ. τεύχος Β' 
ως εξής: 

1η Περίπτωση: 

Άρθρο Ιο παράγραφος Έ αντικαθίσταται ως εξής: 

Η δημιουργία και εκμετάλλευση εκθεσιακών χώρων και 
εμποροπανήγυρης. 

2η Περίπτωση: 


Άρθρο 2ο παράγραφος Θ' αντικαθίσταται ως εξής: 

Θ' Η δημιουργία και εκμετάλλευση κοινωνικών χώρων 
και δραστηριοτήτων και η δημιουργία μονάδων κοινωνι¬ 
κής μέριμνας. 

3η Περίπτωση: 

Άρθρο 2ο παράγραφος Ζ' αντικαθίσταται ως εξής: 

Ζ Η διοργάνωση επιμορφωτικών, εκπαιδευτικών, καλλι¬ 
τεχνικών, ψυχαγωγικών δραστηριοτήτων και η ίδρυση 
Ραδιοφωνικού και Τηλεοπτικού Σταθμού. 

4η Περίπτωση: 

Άρθρο 2ο παράγραφος ιγ' αντικαθίσταται ως εξής: 

Ιγ' Η μελέτη και διαχείριση και λειτουργία ύδρευσης, 
αποχέτευσης, αποκομιδή και διάθεση στερεών αποβλή¬ 
των και απορριμμάτων γενικά καθώς και βιολογικού κα¬ 
θαρισμού. 

Για την κάλυψη των δαπανών των προαναφερόμενων 
υπηρεσιών, παραχωρούνται από το Δήμο Παραμυθιάς 
στην Δ.Ε.Α.Π. από 1.1.2000 το σύνολο των ανταποδοτι¬ 
κών τελών ύδρευσης αποχέτευσης, καθώς και ποσοστό 
70% των εισπραττομένων από τη Δ.Ε.Η. για λογαριασμό 
του Δήμου από τέλη καθαριότητας. 

5η Περίπτωση: 

Άρθρο 5Β αντικαθίσταται ως εξής: 

1. Μετρητά 15.000.000 δρχ. που θα διαθέσει ο Δήμος 
στην Επιχείρηση (ποσό που έχει προβλεφθεί στον προϋ¬ 
πολογισμό έτους 1999 Κ.Α. 211.9β'). 

2. Το σύνολο των ανταποδοτικών τελών από ύδρευση 
αποχέτευση, καθώς και ποσοστό 70% από τα τέλη καθα¬ 
ριότητας που εισπράττει η Δ.Ε.Η. για λογαριασμό του 
Δήμου. 

3. Το σύνολο των εσόδων της Λαϊκής Αγοράς της πόλε- 
ως Παραμυθιάς. 

4. Το σύνολο των εσόδων από την Εμποροπανήγυρη 
της πόλεως Παραμυθιάς. 

5. Το σύνολο των εσόδων από αναψυκτήρια. 

6. Το σύνολο των εσόδων από σφαγεία. 

7. Το σύνολο των εσόδων από υπηρεσία Νεκροταφείων. 

8. Τα εν λόγω έσοδα εκχωρούνται από το Δήμο Παρα¬ 
μυθιάς στη Δημοτική Επιχείρηση (Δ.Ε.Α.Π.) από 1.1.2000. 

Κατά τα λοιπά ισχύει η αριθμ. 718/29.1.1997 προγενέ¬ 
στερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 20 Σεπτεμβρίου 1999 

Με εντολή Γεν. Γραμ. Περιφέρειας 
Η Προϊσταμένη Δ/νσης Τοπικής Αυτ/σης & 
Διοίκησης κ.α.α. 

ΑΛΕΞΑΝΔΡΑ ΚΟΣΙΩΡΗ 

-Φ- 

Αριθ. Οικ. 5333 (9) 

Ψήφιση Οργανισμού Εσωτερικής Υπηρεσίας της Κοινό¬ 
τητας «Πέρδικας» Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 1 του Ν. 2539/97 «Συγκρό¬ 
τηση Πρωτοβάθμιας Τοπικής Αυτοδιοίκησης», σύμφωνα 
με τις οποίες στην Κοινότητα «Πέρδικας» δεν επέρχεται 
μεταβολή. 

2. Τις διατάξεις του άρθρου 12 του Ν. 1188/81 όπως 
τροποποιήθηκαν με τις διατάξεις του άρθρου 36 του Ν. 

2130/93 και του άρθρου 8 παρ. 5 του Ν. 2307/95. 

3. Τις διατάξεις των άρθρων 1-4 του Ν. 1586/86, όπως 
τροποποιήθηκαν με τις διατάξεις του άρθρου 34 του Ν. 
2190/94. 

4. Τις διατάξεις των Π.Δ. 37α/87 και 22/90. 

5. Τις διατάξεις του άρθρου 29Α του Ν. 1558/1985 για 
τον έλεγχο δαπανών που προκαλούν οι κανονιστικές διοι¬ 
κητικές πράξεις, 

6. Τις αριθμ. 75/99 και 98/99 αποφάσεις του Κοινοτικού 
Συμβουλίου Πέρδικας, που αφορούν την ψήφιση του Ορ¬ 
γανισμού Εσωτερικής Υπηρεσίας της Κοινότητας. 

7. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95, η οποία διατυπώ¬ 
νεται στο αριθμ. 1/1999 πρακτικό του. 

8. Την αριθμ. 4336/29.8.97 απόφαση του Γενικού Γραμ¬ 
ματέα Περιφέρειας Ηπείρου, αναφορικά με την ανάθεση 
- μεταβίβαση αρμοδιοτήτων στους Δ/ντές Τοπ. Αυτ/σης 
και Δ/σης, όπως τροποποιήθηκε και ισχύει σήμερα, απο¬ 
φασίζουμε: 

Εγκρίνουμε τις αριθμ. 75/99 και 98/99 αποφάσεις του 
Κοινοτικού Συμβουλίου Πέρδικας, που αφορούν την ψή¬ 
φιση του Οργανισμού Εσωτερικής Υπηρεσίας της Κοινό¬ 
τητας, όπως αναλυτικά ορίζεται σ’ αυτές και σύμφωνα με 
τις οποίες η διάρθρωση των υπηρεσιών της Κοινότητας 
και η διαβάθμιση των θέσεων έχουν ως εξής: 


ΟΡΓΑΝΙΚΕΣ ΘΕΣΕΙΣ 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ: 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός) Γ, Β και Α (καταληκτικός). 

Οι θέσεις της κατηγορίας ΥΕ κατατάσοσνται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37α/87 και Π.Δ. 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
Κλάδος 

ΠΕΙ Διοικητικών (Δημόσιας Διοίκησης) 1 (μία) θέση 
ΠΕ3 Πολτικών Μηχανικών 1 (μία) θέση 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Κλάδος 

ΤΕ 17 Διοικητικών - Λογιστικών 1 (μία) θέση 

ΤΕ22 Ειδικών Μονάδας Τοπικής 

Αυτοδιοίκησης 1 (μία) θέση 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 

ΔΕΙ Διοικητικών 
ΔΕ28 Χειριστές Μηχανημάτων 
ΔΕ29 Οδηγών Αυτοκινήτων 
ΔΕ30 Τεχνιτών (υδραυλικός) 
ΔΕ35 Δενδροκηπουρών 
ΔΕ23 Ειδικό Προσωπικό 


3 (τρεις) θέσεις 
1 (μία) θέση 
1 (μία) θέση 
1 (μία) θέση 
1 (μία) θέση 
1 (μία) θέση 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος 

ΥΕ16 Εργατών (καθαριότητας) 3 (τρεις) θέσεις 

ΥΕ16 Εργατών (συνεργείων - τεχνικών 

έργων) 1 (μία) θέση 

ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ 

Κλάδος 

ΔΕ30 Τεχνιτών (υδραυλικός) 1 (μία) θέση 

ΥΕ16 Εργατών (καθαριότητας) 1 (μία) θέση 

Οι θέσεις αυτές κενού μενες με οποιονδήποτε τρόπο κα- 
ταργούνται. 

ΟΡΓΑΝΙΚΕΣ ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 
ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ 

Τρεις (3) θέσεις με σχέση εργασίας ιδιωτικού δικαίου 
ορισμένου χρόνου διαφόρων ειδικοτήτων, για την αντιμε¬ 
τώπιση εποχιακών ή άλλων περιοδικών ή πρόσκαιρων 
αναγκών (Ν. 2503/97 άρθρο 18 παρ. 12). 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών της Κοινότη¬ 
τας οι Προϊστάμενοι των υπηρεσιών επιλέγοντας όπως 
αναφέρεται πιο κάτω από τους εξής κλάδους: 

- Στο Αυτ. Γ ραφείο Διοικητικών και Οικονομικών Υπηρε¬ 
σιών προΐσταται μόνιμος υπάλληλος με βαθμό Α και ελ¬ 
λείψει αυτού με βαθμό Β'απότους κλάδους ΠΕΙ, ΤΕ17, 
ΔΕΙ και μεταξύ ομοιόβαθμων η επιλογή γίνεται με κριτή¬ 
ριο τα ουσιαστικά και τυπικά προσόντα τους. 

- Στο Αυτ. Γραφείο Τμήμα Τεχνικών Υπηρεσιών και Πε¬ 
ριβάλλοντος προΐσταται μόνιμος υπάλληλος με βαθμό Α' 
και ελλείψει αυτού με βαθμό Β' από τους κλάδους ΠΕΙ, 
ΤΕ3 και μεταξύ ομοιόβαθμων η επιλογή γίνεται με κριτή¬ 
ριο τα ουσιαστικά και τυπικά προσόνα τους. 

Τον Προϊστάμενο Γ ραφείου που απουσιάζει ή κωλύεται 
αναπληρώνει στα καθήκοντάτου ο ανώτερος κατά βαθμό 
υπάλληλος και ο αρχαιότερος, που υπηρετεί στην ίδια ορ¬ 
γανωτική μονάδα και εφόσον ο κλάδος στον οποίο ανήκει 
προορίζεται για κατάληψη θέσεων προϊσταμένων. 

ΑΡΘΡΟ ΤΕΛΙΚΟ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 27.500.000 δρχ. στους 
αντίστοιχους Κωδικούς Αριθμούς για την κάλυψη της μι¬ 
σθοδοσίας του υπάρχοντος προσωπικού. Η μελλοντική 
επιβάρυνση του προϋπολογισμού της Κοινότητας από 
την απόφαση αυτή δεν είναι δυνατόν να υπολογισθεί. 
Ηγουμενίτσα, 20 Σεπτεμβρίου 1999 
Με εντολή Γεν. Γραμμ. Περιφέρειας 
Η Προϊσταμένη Δ/νσης Τοπ. Αυτ/σης και Διοίκησης κ.α.α. 

ΑΛΕΞΑΝΔΡΑ ΚΟΣΙΩΡΗ 

-♦- 

Αριθ. 10894/22.9.99 (10) 

Έγκριση κανονισμού και άδεια σύστασης του αμοιβαίου 
κεφαλαίου «ΕΥΡΩΠΑΪΚΗ ΠΙΣΤΗ ΑΝΑΠΤΥΣΣΟΜΕΝΩΝ 
ΕΠΙΧΕΙΡΗΣΕΩΝ ΜΕΤΟΧΙΚΟ ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 136/24.8.1999 Συνεδριάσεως της Εκτελεστι¬ 
κής Επιτροπής της Επιτροπής Κεφαλαιαγοράς, θέμα 9ο) 

Αφού έλαβε υπόψη: 

1. Τις παραγράφους 1 και 2 του άρθρου 17α του Ν. 

1969/1991 (ΦΕΚ Α 167) «Εταιρίες επενδύσεων χαρτοφυ¬ 
λακίου, αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις», όπως τροποποιήθηκαν και συμπληρώθηκαν με τις 
παραγράφους 2 και 3 του άρθρου 2 του Π.Δ. 433/1993 
(ΦΕΚ 183). 

2. Την απόφαση 71/2.4.1996 θέμα Ιο του Διοικητικού 
Συμβουλίου της Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του Ν. 1969/1991 (ΦΕΚΑ167) «Εταιρίες επενδύσεων χαρ¬ 
τοφυλακίου, αμοιβαία κεφάλαια, διατάξεις εκσυγχρονι¬ 
σμού και εξυγιάνσεως της κεφαλαιαγοράς και άλλες δια¬ 
τάξεις», όπως ισχύει. 

3. Την από 20.8.1999 αίτηση της διαχειρίστριας εται¬ 
ρίας ΕΥΡΩΠΑΪΚΗ ΠΙΣΤΗ ΑΕΔΑΚ με το υποβληθέν σχέδιο 


κανονισμού του εν λόγω αμοιβαίου κεφαλαίου και την από 
20.8.1999 επιστολή του Θεματοφύλακα ΤΡΑΠΕΖΑ ΕΡ¬ 
ΓΑΣΙΑΣ Α.Ε. 

4. Σχετική εισήγηση του Δημητρίου Μαρίνου. 

Αποφασίζει ομόφωνα: 

Εγκρίνει τον κανονισμό του αμοιβαίου κεφαλαίου ΕΥ¬ 
ΡΩΠΑΪΚΗ ΠΙΣΤΗ ΑΝΑΠΤΥΣΣΟΜΕΝΩΝ ΕΠΙΧΕΙΡΗΣΕΩΝ 
ΜΕΤΟΧΙΚΟ ΕΣΩΤΕΡΙΚΟΥ και παρέχει την άδειά της γιατη 
σύσταση του εν λόγω αμοιβαίου κεφαλαίου, το οποίο θα 
διαχειρίζεται η εταιρεία ΕΥΡΩΠΑΪΚΗ ΠΙΣΤΗ ΑΕΔΑΚ και 
του οποίου θεματοφύλακας θα είναι η ΤΡΑΠΕΖΑ ΕΡ¬ 
ΓΑΣΙΑΣ Α.Ε. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Α' Αντιπρόεδρος Ο Β' Αντιπρόεδρος 

Γ. ΦΛΩΡΟΣ Α. ΒΟΥΣΒΟΥΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




